text: U16 dreingir spældu seg í A-bólkin
text: #000000
text: Hóast tað bleiv spælt í Gundadali, vórðu tað suðuroyarliðini, ið fóru avstað við spennandi plássunum (Mynd: )
text: #000001
text: Síðsta vikuskifti varð innleiðandi kapping spæld í Havn í U16 árganginum. Fýra lið skuldu kappast um tvey pláss í A-bólkinum í sama aldursbólki, og tá avtornaði vunnu tvey suðuroyarlið seg upp í besta bólkin. Liðini sum kappaðust, og tey vóru AB, B36, FC Suðuroy og TB/Royn. -Vit vistu ikki hvat vit kundu vænta okkum, tí vit kendu so lítið til hini liðini, segði venjarin, Palle Eysturberg, sum samstundis fegnast yvir, hvussu raskir ungu beiggjarnar eru. Kappingin á A-bólkinum byrjar eina av komandi vikunum.Kendu okkara vitjunartíð
  Okkara unglingar stóðu seg rættuliga væl í undankappingini í U16 aldursbólkinum, sum spæld bleiv í Havn seinasta vikuskifti. So stinnir vóru beiggjarnar, at teir spældu seg til rættin at spæla í A-bólkinum í hesum kappingarárinum. Fyri at gera søguna enn søtari, so megnaði hitt suðuroyarliðið, FC Suðuroy eisini at gera okkum eftir, og sostatt blivu havnamenn lumpaðir av suðuroyingum.
  Palle Eysturberg, ið er venjari hjá U16 liðnum hjá TB/Royn lat sera væl at liði sínum, tá vit fingu prát við hann herfyri. -Dreingjaliðið spældi seg í A-bólkin, og tað er serstakliga týdningarmikið, fyri framhaldandi menningina hjá dreingjunum, sigur Palle. Hann leggur afturat, at tað er av stórum týdningi, at teir verða trýstir maksimalt í øllum dystum, og á hendan hátt fáa okur vónandi nakrar spennandi ungar leikarar upp í vaksnamannadeildina um eitt ár ella tvey, sigur Palle til seinast.
text: #000002
text: Vit ynskja dreingjunum eitt gott kappingarár, og tillukku við, at teir spældu seg so flott til A-bólkin.
text: #000003